বিসিজিএস ড্রেজার-১

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) ড্রেজার-১ হলো বাংলাদেশে নির্মিত বিসিজি কাটার সাকশন ড্রেজার (সিএসডি)-শ্রেণীর ড্রেজার যা বাংলাদেশ কোস্ট গার্ড কর্তৃক ব্যবহৃত হয়। জাহাজটি ডামেন শিপইয়ার্ডস গ্রুপ, নেদারল্যান্ড এর প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা। এটি সামুদ্রিক এবং উপকূলীয় অঞ্চলে ড্রেজিং এর মাধ্যমে সামরিক এবং বাণিজ্যিক জাহাজের সুষ্ঠু চলাচল নিশ্চিত করতে সক্ষম। এছাড়াও অভ্যন্তরীণ নৌ-রুট, জেটি এবং বন্দরের সার্বিক অপারেশনাল কার্যক্রম নিশ্চিতে কার্যকরী ভূমিকা পালন করে। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ১টি ১৬ ইঞ্চি কাটার সাকশন ড্রেজার নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস (ডিইডব্লিউ) লিঃ এর সাথে গত ২৭ নভেম্বর, ২০১৬ সালে চুক্তি স্বাক্ষরিত হয়। এরই ধারাবাহিকতায় ২৪ ফেব্রুয়ারি, ২০২৪ সালে ডকইয়ার্ড এন্ড ইঞ্জিনিয়ারিং ওয়ার্কস (ডিইডব্লিউ) লিঃ এর ব্যবস্থাপনা পরিচালক কমডোর আব্দুল্লাহ-আল-মাকসুস, (ট্যাজ), এনইউপি, এনডিসি, পিএসসি, বিএন এর উপস্থিতিতে কিল লেয়িং অনুষ্ঠানের মাধ্যমে বাংলাদেশ কোষ্টগার্ডের জন্য ১টি কাটার সাকশন ড্রেজার নির্মাণের আনুষ্ঠানিক সূচনা করা হয়। বিসিজিএস ড্রেজার-১ জাহাজের দৈর্ঘ্য ৪১ মিটার (১৩৫ ফু), প্রস্থ ১৫ মিটার (৪৯ ফু) এবং গভীরতা ১.৬৫ মিটার (৫.৪ ফু)। জাহাজটিতে রয়েছে: ২টি ৪১৬ অশ্বশক্তি (৩১০ কিওয়াট) ক্যাটারপিলার ডিজেল ইঞ্জিন (মার্কিন যুক্তরাষ্ট্র); ১টি ৯২৫ অশ্বশক্তি (৬৯০ কিওয়াট) ক্যাটারপিলার ডিজেল জেনারেটর (মার্কিন যুক্তরাষ্ট্র)। জাহাজের গতিবেগ ঘন্টায় সর্বোচ্চ ৮ নট (১৫ কিমি/ঘ; ৯.২ মা/ঘ) এবং পরিসীমা ৫০০ নটিক্যাল মাইল (৫৮০ মা; ৯৩০ কিমি)। জাহাজে সেন্সর এবং কার্যপদ্ধতি হিসেবে রয়েছে: ১টি ফুরুনো ডিআরএস৪ডব্লিউ র‍্যাডার (জাপান); ১টি ফুরুনো এফএআর-৩৩২০ চার্ট র‍্যাডার (জাপান); ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র); ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ৩টি ভিএইচএফ ওয়াকিটকি সেট (আইকম/মটোরোলা)। "GOVERNMENT OF THE PEOPLE'S REPUBLIC OF BANGLADESH, Ministry of Home Affairs, Public Security Division Bangladesh Coast Guard. GD-21 (Supply and Installation of Cutter Suction Dredger 16 inch)" (পিডিএফ)। coastguard.portal.gov.bd (ইংরেজি ভাষায়)। সংগ্রহের তারিখ ২০২৪-০৪-১০।  "অদ্য ২৭ ফেব্রুয়ারি ২০২৪ রোজ বুধবার নৌপরিবহন অধিদপ্তরের জন্য নির্মিতব্য ০৩টি হাই পারফরমেন্স স্পীড বোট, বাংলাদেশ কোস্ট গার্ড এর জন্য ০১ টি ১৬ ইঞ্চি কাটার সাকশন ড্রেজার এবং Pugmark Tours & Travels এর জন্য ০১ টি ট্যুরিস্ট ভেসেল (M.V. MALANGI) নবনির্মাণ কাজের Keel Laying অনুষ্ঠান অনুষ্ঠিত হয়। উক্ত অনুষ্ঠানে অত্র ইয়ার্ডের ব্যবস্থাপনা পরিচালক প্রধান অতিথি হিসেবে উপস্থিত ছিলেন। এছাড়াও বাংলাদেশ কোস্ট গার্ড এর প্রজেক্ট ডিরেক্টর ও Pugmark Tours & Travels এর ব্যবস্থাপনা পরিচালকসহ অত্র ইয়ার্ডের প্রকল্প সংশ্লিষ্ট প্রকৌশলীগণ উপস্থিত ছিলেন।" www.Dockyard And Engineering works LTD facebook.com। সংগ্রহের তারিখ ২০২৪-০৪-১০।  "New Dutch Ambassador to Bangladesh visits Damen's Global Dredging Headquarters"। www.damen.com (ইংরেজি ভাষায়)। সংগ্রহের তারিখ ২০২৪-০৪-১০।  প্রবেশদ্বার:  বাংলাদেশ বাংলাদেশ সামরিক বাহিনী